**Ministru kabineta noteikumu „Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus *un* veic to uzskaiti” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 113.2 panta otrā un trešo daļa,  113.3 panta otrā un trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Analizējot pēdējos gados Latvijā notikušo militāro mācību secinājumus un ņemot vērā Nacionālo bruņoto spēku attīstības plānus, Aizsardzības ministrija ir konstatējusi nepieciešamību pilnveidot normatīvos aktus, kas noteiktu Nacionālo bruņoto spēku militāro lidlauku un militārās aviācijas poligonu drošu ekspluatāciju.Aizsardzības ministrijas valdījumā un turējumā šobrīd atrodas dažāda militāra rakstura infrastruktūra, kurā regulāri notiek militārās mācības, kas ir saistītas ar gaisa telpas izmantošanu, kura atrodas virs šīs infrastruktūras. Tā, piemēram, šobrīd Ādažu militārās aviācijas poligons tiek izmantots tuvā gaisa atbalsta un artilērijas mācībām. Bez Nacionālajiem bruņotajiem spēkiem šos militāros poligonus kopēju militāro mācību laikā regulāri izmanto arī citu Ziemeļatlantijas līguma organizācijas (turpmāk – NATO) un Eiropas Savienības (turpmāk – ES) valstu bruņotie spēki, jo šie ir vienīgie tuvā gaisa atbalsta militārie poligoni Baltijas reģionā.Tuvā gaisa atbalsta mācību laikā militārajiem gaisa kuģiem ir jāveic taktiski lidojumi zemā augstumā virs militārajiem poligoniem, attiecīgi izmantojot munīciju pret zemes mērķiem tuvā gaisa atbalsta mācību gadījumā. Līdz ar to augsta izmēra potenciāli bīstamu objektu vai citu gaisa kuģu lidojumus traucējošu potenciāli bīstamu objektu būvēšanai militāro poligonu tuvumā ir tieša ietekme uz aviācijas drošību – tā var paralizēt tās darbību (padarīt neiespējamu gaisa kuģu nolaišanos nepieciešamajos augstumos). Plānots, ka 2016. gadā tiks pilnībā pabeigta Lielvārdes militārā lidlauka izbūve. Lielvārdes militārais lidlauks tiek veidots atbilstoši NATO militārā lidlauka prasībām, taču vienlaicīgi miera laikā tas varētu darboties kā militāri civils lidlauks. Paredzams, ka lidlauku turpinās izmantot Nacionālie bruņotie spēki un ka tas kalpos kā Baltijas gaisa telpas patrulēšanas misijas rezerves lidlauks, un to izmantos NATO un ES valstu militārās aviācijas mācību, tranzīta, meklēšanas un glābšanas un citos nolūkos. Augsta izmēra potenciāli bīstamu objektu vai citu gaisa kuģu lidojumus traucējošu potenciāli bīstamu objektu būvēšana militāro lidlauku tuvumā var paralizēt to izmantošanu (padarīt neiespējamu gaisa kuģu drošu pacelšanos vai nosēšanos). Līdz ar to izdodamie Ministru kabineta noteikumi nodrošinās pilnvērtīgu un drošu Lielvārdes militārā lidlauka un Ādažu militārās aviācijas poligona izmantošanu atbilstoši to militāri operacionālajiem uzdevumiem, tehniskajai uzbūvei un specifiskajai ģeogrāfiskajai (reljefa) atrašanās vietai, paredzot to darbības zonā nosakāmos samērīgos speciālos nosacījumus. Šo teritoriju platumu un tajās nosakāmos speciālos nosacījumus paredzēts noteikt, pamatojoties uz likuma „Par aviāciju” 113.2 un 113.3 panta tiesisko regulējumu un saskaņā ar Nacionālo bruņoto spēku izvirzītajiem militāro lidlauku un militārās aviācijas poligonu darbības kritērijiem.Pamatojoties uz minētajām militāro lidlauku un militārās aviācijas poligonu darbības pamatprasībām, tiek noteikti speciāli nosacījumi potenciāli bīstamu objektu būvēšanai, kuri var apgrūtināt vai ievērojami traucēt to darbību. Šādu speciālu nosacījumu noteikšana darbībām militārā lidlauka apkārtnē, kas var apdraudēt militārā lidlauka izmantošanas drošību, tiek veikti saskaņā ar NATO militāro lidlauku standartizācijas līgumu (*Standartisation agreement* – *STANAG*) drošības prasībām, kā arī adaptējot Starptautiskās Civilās aviācijas organizācijas (*ICAO*) izstrādātos standartus un rekomendācijas lidlauku drošībai), kas nosaka attiecīgos speciālos nosacījumus darbībām, kas var apdraudēt lidlauka un gaisa kuģu drošību nosēšanās un pacelšanās laikā (attiecībā uz civiliem lidlaukiem šādi speciāli nosacījumi noteikti likuma „Par aviāciju” 23.1, 27. un 41. pantā).Šādu speciālu nosacījumu noteikšana darbībām militārās aviācijas poligona apkārtnē, kas var apdraudēt militārās aviācijas mācību drošību, tiek veikti saskaņā ar NATO militāro aviācijas poligonu standartizācijas līgumu (*STANAG*) drošības prasībām un pamatojoties uz Nacionālo bruņoto spēku militārās aviācijas poligonu drošas ekspluatācijas prasībām. Militāro mācību aktīvā fāze laikā militārās aviācijas poligonā tiek noteikti īslaicīgi/terminēti tiesiski ierobežojumi - norobežota zona gaisa telpā. Tā piemēram, Ministru kabineta 2011. gada 28. jūnija noteikumu Nr. 507 „Noteikumi par gaisa telpas pārvaldību, struktūru un tās mainīšanas kārtību” 6.5. apakšpunkts nosaka, ka var veidot speciālos nosacījumus lidojumu zonas – noteiktu izmēru gaisa telpas daļas, kurā lidojumu veikšanai ir izvirzīti specifiski nosacījumi. Savukārt Ministru kabineta 2014. gada 19. augusta noteikumos Nr. 487 „Aeronavigācijas informācijas sagatavošanas un izplatīšanas kārtība” ir noteikta kārtība, kādā aeronavigācijas informācija sagatavojama un publicējama informatīvajā izdevumā "Aeronavigācijas informācijas publikācija" (AIP), kur ir publicētas ierobežotu lidojuma zonas Ādažu militārās aviācijas poligona apkārtnē (t.sk. to platums un zemākie pieļaujamie militāro gaisa kuģu lidojuma augstumi), kas tiek aktivizētas mācību aktīvās fāzes laikā. Šāds elastīgs gaisa telpas izmantošanas mehānisms nodrošina to, ka militārais aviācijas poligons nerada pastāvīgus kuģošanas vai lidojumu ierobežojumus tā teritorijā un negatīvu ietekmi uz gaisa satiksmi un tiek panākts risinājums, kad tiek sablanšētas gan Nacionālo bruņoto spēku mācību vajadzību gan civilo ostu un lidostu izmantotāju interese.Saskaņā ar likuma „Par aviāciju” 113.1pantu, mācību aktīvās fāzes laikā militārā aviācijas poligona norobežotā gaisa telpa jūra un sauszeme mācību vajadzībām tiek izmantota (militārās mācības notiek) Aizsardzības ministra noteiktajā kārtībā (saskaņā ar aptirināto Nacionālo bruņoto spēku izstrādāto konkrēto mācību metodiku).Ja pieteiktā potenciāli bīstamā objekta projekta būvēšanā, ierīkošanā un izvietošanā nepieciešami speciāli nosacījumi, lai nodrošinātu lidojumu drošību (novērstu iespējamos draudus gaisa kuģu lidojumiem), Aizsardzības ministrija (Nacionālie bruņotie spēki) veic aeronavigācijas pētījumu (ar lidojumu drošību saistītu aviācijas darbības apstākļu kompleksu pētīšanu – piemēram, pēta paredzamos lidmašīnu lidojuma maršrutus vai nosēšanās trajektorijas u.c. lidojuma elementus konkrētajā zonā) un nosaka nepieciešamos pasākumus, lai tiktu ievēroti lidojumu drošības standarti. Aizsardzības ministrija izvērtē pieteiktā potenciāli bīstamā objekta dokumentus, aeronavigācijas pētījuma rezultātus un novērtē plānotā potenciāli bīstamā objekta ietekmi uz gaisa kuģu lidojumu drošību (iespējamos draudus gaisa kuģu lidojumiem), attiecīgi pieņem lēmumu par atļaujas izsniegšanu vai atteikumu izsniegt atļauju.Līdz ar to projekts paredz, ka, pamatojoties uz likuma „Par aviāciju” 113.2 un 113.3 pantu, Aizsardzības ministrijai ir tiesības izdot administratīvo aktu par militāro lidlauku un militārās aviācijas poligonu darbības drošībai potenciāli bīstamu objektu būvēšanas atļaujas izsniegšanu. Tomēr ar projektā noteikto atļauju būvēt, ierīkot un izvietot gaisa kuģu lidojumu drošībai potenciāli bīstamus objektus nav saprotama būvatļauja, kas ir izsniedzama būvniecības procesā. Likuma „Par aviāciju” 113.2 pants nosaka, ka papildus citu normatīvo aktu prasību izpildei saņemama Aizsardzības ministrijas atļauja būvēt, ierīkot un izvietot militārā lidlauka darbības drošībai potenciāli bīstamus objektus. Šī projekta ietvaros ar potenciāli bīstamu objektu saprot būves, antenas un citus potenciāli bīstamus objektus, kas var radīt draudus  militārā lidlauka un militārās aviācijas lidojumu drošībai.Aizsardzības ministrijas atļauja netiek izsniegta (tiek atteikta) tikai tādā gadījumā, ja plānotais potenciāli bīstamais objekts rada draudus gaisa kuģu lidojumu drošībai un šie draudi nav novēršami, norādot atļaujā speciālus nosacījumus. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs, valsts aģentūra „Civilās aviācijas aģentūra” un VAS „Latvijas gaisa satiksme” |
| 4. | Cita informācija | Saskaņā ar likumā „Par aviāciju” lietotiem terminiem Latvijas Republikas militāro aviāciju veido Latvijas Republikā reģistrēto militāro gaisa kuģu, Latvijas Republikā reģistrēto Latvijas Nacionālo bruņoto spēku militārajām vajadzībām izmantoto civilo gaisa kuģu, militāro lidlauku un citu objektu kopums, kas paredzēts valsts aizsardzības funkciju veikšanai, savukārt militārās aviācijas poligons ir militārais objekts, kas ietver noteiktu zemes teritoriju vai zemes teritoriju un ūdens akvatoriju, kā arī gaisa telpu virs šīs teritorijas un ir izveidots, lai organizētu militārās mācības, veicot militārās aviācijas gaisa kuģu lidojumus vai šaušanas darbības ar mācību vai kaujas munīciju.Likuma „Par aviāciju” 112.1 pants nosaka, kaAizsardzības ministrija veic militārās aviācijas darbības valsts uzraudzību; pārrauga militārās aviācijas gaisa kuģu, lidlauku un citu militārās aviācijas objektu un iekārtu ekspluatāciju; sagatavo normatīvos aktus, kas regulē militārās aviācijas darbību.Saskaņā ar likuma „Par aviāciju” 113.1pantu militāros lidlaukus izveido un izmanto saskaņā ar aizsardzības ministra izdotajos iekšējos normatīvajos aktos noteikto kārtību. Aizsardzības ministrija uzrauga militāro lidlauku ekspluatāciju. Savukārt militārās aviācijas poligonu izmanto saskaņā ar aizsardzības ministra izdotajos iekšējos normatīvajos aktos noteikto kārtību.Līdz ar to militāro lidlauku un militāro aviācijas poligonu drošu izmantošanu (t.sk. to darbības drošībai potenciāli bīstamu objektu būvniecību, ierīkošanu, izvietošanu un apzīmēšanu) saskaņā ar likuma „Par aviāciju” 112.1 pantu uzrauga atbildīgās Aizsardzības ministrijas un Nacionālo bruņoto spēku struktūrvienības.Projekts nav saistīs ar Aizsargjoslu likuma normatīvo regulējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto zemes īpašnieku skaitu atsevišķi netiek apkopota un uzkrāta.Paredzētais normatīvais regulējums attieksies tikai uz nākotnes būvēšanas projektiem un nav attiecināms uz esošajām būvēm vai apstiprinātajiem būvprojektiem.Indivīds, kura tiesības ir aizskartas ar speciālo nosacījumu noteikšanu, var sūdzēties tiesā. Aizsardzības ministrijas izdotā atļauja būs administratīvs akts, kuru privātpersonai būs tiesības apstrīdēt un pārsūdzēt Administratīvā procesa likuma noteiktajā kārtībā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms  |
| 3. | Administratīvo izmaksu monetārs novērtējums | Nav attiecināms  |
| 4. | Cita informācija | Aizsardzības ministrija informēs tās pašvaldības (t.sk. nodrošinot informāciju elektroniski vektordatu formā), uz kuru administratīvajām teritorijām attiecas šo noteikumu noteiktie speciālie nosacījumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts stājas spēkā vienlaicīgi ar Ministru kabineta noteikumiem, kas nosaka kārtību, kā marķē un aprīko ar aizsarggaismām likumā minētos militārajam lidlaukam potenciāli bīstamos objektus, un kārtību, kā marķē un aprīko ar aizsarggaismām likumā minētos militārās aviācijas poligoniem potenciāli bīstamos objektus. |
| 2. | Atbildīgā institūcija | Nav attiecināms  |
| 3. | Cita informācija | Nav |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | Nav attiecināms |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms (projekts izstrādāts, ņemot vērā valsts aizsardzības operacionālās prasības un mērķus). |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz ar valsts militāro lidlauku un militārās aviācijas poligonu normatīvā regulējuma pilnveidošanu tiks panākta Nacionālo bruņoto spēku spēju efektivizēšana, lai tie varētu veikt tiem likumā noteiktos uzdevumus, un paaugstināta valsts un sabiedrības drošība. |
| 3. | Cita informācija | Nav |

Anotācijas III sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretāra p.i. J. Garisons

20.07.2015

1653

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv